Lisa 1 
27.06.2024 sõlmitud 
sõidukite registreerimiseelse tehnonõuetele vastavuse 
kontrolli teostamise ja andmete töötlemise lepingu nr 3.2-5/24/1195-1 juurde
SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU 
nr 3.2-5/24/1195-1 MUUTMINE
06.10.2026
Transpordiamet, registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,
ja
Luxury Motors OÜ, registrikood 16407844, aadress Kai tn 4, 10111 Tallinn (edaspidi: teostaja), mida esindab William Frank Verock, kes tegutseb juhatuse liikme 25.03.2026 volikirja alusel,
vahel on sõlmitud 27.06.2024 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/24/1195-1 (edaspidi: leping).
Võttes arvesse, et:
(i) lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
(ii) lepingu lisa 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
(iii) teostaja esitas Transpordiametile avalduse (registreeritud Transpordiameti dokumendihaldussüsteemis 15.09.2026 numbriga 11.2-7/26/22247-1) lepingu punktide 2.2 ja 12.2 muutmiseks. Teostaja soovib lepingu punkti 2.2 lisada õiguse teostada registreerimiseelse tehnonõuetele vastavuse kontrolli esmakordselt kasutusele võetavatele M1-kategooria XPENG sõidukitele ning muuta lepingu punktis 12.2 märgitud teostaja poolset kontaktisikut;
(iv) lepingu punktis 2.2 on märgitud: „Teostaja võib teostada Ülevaatust esmakordselt kasutusele võetavatele M1-kategooria MASERATI sõidukitele (edaspidi Sõiduk).“;
(v) lepingu punktis 12.2 on märgitud: „Teostaja poolt: Maarja Litau, e-post: maarja.litau@maseratitallinn.ee, telefon +372 5322 9074.“;
(vi) lepingu punktis 4.9 on märgitud: „Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (Certificate of Conformity) koopia.“.
Lähtudes eeltoodust lepivad Transpordiamet ja teostaja kokku alljärgnevas:
1. Muuta lepingu punkti 2.2 ning sõnastada see uues redaktsioonis alljärgnevalt:
„2.2. Teostaja võib teostada Ülevaatust esmakordselt kasutusele võetavatele M1-kategooria MASERATI ning M1-kategooria XPENG sõidukitele (edaspidi Sõiduk).“.
2. Muuta lepingu punkti 4.9 ning sõnastada see uues redaktsioonis alljärgnevalt:
„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (Certificate of Conformity) koopia.“.
3. Muuta lepingu punkti 12.2 ning sõnastada see uues redaktsioonis alljärgnevalt:
„12.2. Teostaja poolt:
William Frank Verock, e-post: william.verock@luxurymotors.ee, telefon +372 5875 8138.“.
4. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
5. Poolte rekvisiidid ja allkirjad:
		Transpordiamet			Luxury Motors OÜ
		Registrikood: 70001490			Registrikood: 16407844
		Aadress: Valge 4/1 			Aadress: Kai tn 4
		11413 Tallinn			10111 Tallinn
		Telefon: +372 620 1200			Telefon: +372 5819 1111
E-post: info@transpordiamet.ee			E-post: info@luxurymotors.ee
		____________________			____________________
		/digitaalselt allkirjastatud/			/digitaalselt allkirjastatud/
1 (1)

